Vahemärkusena: Päts, Vilms ja Kingissepp on kõik koos ja üheaegselt vähemalt ühes episoodis esinenud. Nimelt 1917.a. detsembri algul arreteerisid enamlased Eesti Ajutise Maavalitsuse juhi K. Pätsi. Ta istus  paar nädalat Toompeal vanglas ja anti siis revolutsioonilise tribunali alla süüdistusega uue võimu saboteerimises st lahkuvad Maavalitsuse ametnikud olid osa kaustu kaasa võtnud ja uus võim oli raskustes oma asjaajamise käivitamises. Tribunali istung kulges üsna tormiliselt, sest süüdistaja oli V. Kingissepp, süüdistatav K. Päts ning viimase kaitsja J. Vilms - aga kõik kolm olid aga nimekad, kogemustega ja sõnaosavad juristid - Vilms ja Päts lõpetanud Tartu ülikooli, Kingissepp õppinud juurat Peterburi  ülikoolis. Tribunal mõistis toona K. Pätsile sabotaaži eest üks kuu aresti, millest arvati maha juba eeluurimise all istutud aeg.